stanford-oval/wikipedia huggingface dataset:
Francesco Panetta

| Mitalit | Mitalit | Mitalit |  |
| --- | --- | --- | --- |
|  Francesco Panetta vuonna 1987. |  Francesco Panetta vuonna 1987. |  Francesco Panetta vuonna 1987. |  |
Maa:   Italia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | estejuoksu |  |
|  Hopeaa | Rooma 1987 | 10 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Split 1990 | estejuoksu |  |
|  Hopeaa | Stuttgart 1986 | estejuoksu |  |
Francesco Panetta (s. 10. tammikuuta 1963 Siderno, Italia) on entinen italialainen kestävyys- ja estejuoksija.
Panetta kilpaili mielellään 10 000 metrin juoksussa, mutta koska Italian kestävyysjuoksun taso oli niin kova, hän keskittyi 3 000 metrin estejuoksuun. Hän voitti ensimmäisen arvokisamitalinsa Stuttgartin EM-kisoissa 1986, jossa hän sijoittui toiseksi 3 000 metrin esteissä häviten Itä-Saksan Hagen Meltzerille. Seuraavana vuonna Rooman MM-kisoissa Panetta voitti estejuoksun maailmanmestaruuden ajalla 8.08,57, mikä oli MM-kisaennätys. Samoissa kisoissa hän voitti hopeaa 10 000 metrin juoksussa ajalla 27.48,98.
Soulin olympialaisissa 1988 Panetta oli esteissä yhdeksäs, mutta voitti Splitin EM-kisoissa 1990 EM-kultaa estejuoksussa.
Panetta voitti Italian mestaruuden 3 000 metrin estejuoksussa vuosina 1985 ja 1988, 5 000 metrin juoksussa vuonna 1988, 10 000 metrin juoksussa vuonna 1986 sekä maastojuoksussa vuosina 1987–1992.
Aiheesta muualla

Francesco Panetta Kansainvälinen yleisurheiluliitto. (englanniksi)
Miesten estejuoksun maailmanmestarit
Psyykkinen trauma

Psyykkinen trauma tai psyykkinen järkytys on pitkäaikainen mielenterveyteen vaikuttava haitta, joka on syntynyt traumaattisten ärsykkeiden ylittäessä tietyn sietokyvyn asteen. Trauman seurauksena yksilö ei kykene selvittämään traumaattiseen tapahtumaan liittyviä ajatuksia eikä tunteitaan. Sen voivat aiheuttaa monenlaiset tapahtumat, mutta on olemassa muutamia yleisiä tekijöitä. Traumaattisessa tapahtumassa on usein kyse täydellisestä avuttomuuden tunteesta, minkä aiheuttaa todellinen tai mahdollinen uhka henkeä, ruumiillista koskemattomuutta tai mielenterveyttä kohtaan. Yksilön normaalia ajatusmaailmaa järkytetään, mikä altistaa hänet hämmentyneeseen ja turvattomaan tilaan. Fyysisellä traumalla voidaan lääketieteessä tarkoittaa onnettomuudessa syntynyttä ruumiillista vammaa.
Synty

Psyykkisen trauman syntymiseen vaikuttavat monet tekijät. Jotta voidaan puhua luokituksen ICD-10 tai DSM-IV mukaisesta postraumaattisesta stressireaktiosta, on ensin oltava riittävä trauma. Edellä tarkoitettu trauma on kyseessä ainakin silloin, kun ihminen on ollut hengenvaarassa tai hän voi perustellusti uskoa olevansa hengenvaarassa. Tilannetta pahentaa, jos kokemus on pitkäkestoinen eikä ihmisellä ole mahdollisuutta tehdä mitään asian eteen. Vakavaksi trauman tekee se, että trauman aiheuttaa joku tahallaan ja uhkailee lisäseuraamuksilla. Tyypillisiä traumoja ovat esimerkiksi raiskatuksi tuleminen, abortti, vakavan väkivallan kohteena oleminen, joukko-onnettomuudet (kuten pommi-isku, laivaonnettomuus), sota, läheisen sairaus yms. Traumatisoitumista voi aiheuttaa myös läheisen ihmisen äkkikuolema esimerkiksi murhan, itsemurhan tai muun vastaavan odottamattoman väkivaltaisen tapahtuman seurauksena.
Oireet

Traumatisoitumiseen liittyvät oireet ovat moninaisia. Tyypillisiä ovat unihäiriöt,  masentuneisuus ja ahdistuneisuus, joita esiintyy itsenäisenäkin. Traumatisoitumiselle on tyypillistä, että joku ärsyke saattaa laukaista traumaattisen oireen ilman, että ihminen itse huomaa näin tapahtuneen. Koska unihäiriöt, masentuneisuus, ahdistuneisuus ja muut vastaavat oireet ovat yleisiä oireita, diagnoosia ei ole syytä tehdä ilman riittävää traumaa. Ilman traumaa käytetään oirediagnoosia, jota voi käyttää samanaikaisesti.
Osalla ihmisistä on sellaiset psyykkiset rakenteet, että he pystyvät kohtuullisesti selviämään vakavistakin traumoista — ei kuitenkaan ilman seuraamuksia. Osa pystyy sodassakin suojautumaan traumoilta käymällä mahdolliset esiin tulevat tilanteet läpi etukäteen. Tästä huolimatta useimmat sodassa mukana olleet ovat traumatisoituneet.
Traumatisoitumista pahentaa se, että tilanne on täysin ennalta arvaamaton. Yksi vakava mutta harvinainen trauman seuraamus on dissosiatiivinen persoonallisuuden muutos. On esitetty, että näitä tilanteita edeltää trauma, joka on liian vaikea mielen käsiteltäväksi. Mieli ei pysty tietoisesti traumaa käsittelemään vaan siirtää sen syrjään unohdukseen. Kuitenkin joissain tilanteissa ja joidenkin vihjeiden alla nämä ajatukset ja muistot aktivoituvat ilman, että ihminen itse pystyy asiaan vaikuttamaan tietoisesti. Välttämättä ihminen itse ei ole tietoinen tästä persoonallisuutensa pimeästä puolesta. Ihmiselle saattaa muodostua kaksi tai useampia persoonallisuuksia (Jekyll-Hyde). Toinen näennäisen pärjäävä ja toinen kulmikkaampi. Ihminen itse ei tiedosta tätä persoonallisuuden kaksijakoisuutta, mutta esimerkiksi ystävät tai työnantajat saattavat huomata sen. Ihminen voi tietämättään käyttäytyä hyvinkin kummallisesti tätä itse muistamatta.
Traumatisoituminen voi olla ihmiselle hengissä säilymisen kannalta tarpeellinen perusreaktio. Jos on selvinnyt hengissä jostakin tilanteesta, jatkossa vihjeetkin tilanteesta, jossa aikaisemmin oli hengenvaarassa, voivat laukaista voimakkaan ahdistuksen, paniikin tai vastaavan reaktion, joka voi johtaa samantyyppisten tilanteiden välttelyyn jatkossa. Muut reaktiotavat voivat olla pakeneminen, taistelu (ylivoimaakin vastaan) tai jähmettyminen. Traumareaktiot ja niihin liittyvät tunteet automatisoituvat ja jäävät syvempiin aivo-osiin siten, että ne vihjeen tullessa aktivoituvat nopeasti ennen kuin ihminen huomaa mitään tietoisesti. Ihminen ei välttämättä pysty tietoisesti muuttamaan haitallisiakaan reaktioitaan.
Seuraukset ja hoito

Välittömästi trauman jälkeen on vaikea arvioida trauman seuraamuksia. Huolestuttavia merkkejä ovat esimerkiksi traumatapahtumien tuleminen uniin painajaisina (usein joka yö) ja ihmisen sosiaalisisten kontaktien ja ihmissuhteiden välttely. Pelot tai ahdistus estää tekemästä sitä, mitä aikaisemmin kykeni tekemään. Traumatyypistä voi kuitenkin karkeasti arvioida mahdollisia seuraamuksia, mutta traumasta voi olla seuraamuksia vuosiksi tai loppuelämän ajan.
Todennäköisesti traumojen seuraamuksia voidaan hoitaa tarvittaessa esimerkiksi traumaterapialla. Tosin osa sen muodoista kuten psykologinen jälkipuinti useammin pahentaa kuin parantaa potilaan tilaa.
Traumatisoitumista selittävä metateoria

Persoonallisuuden rakenteellinen dissosiaatio selittää niin välittömät trauman jälkeiset reaktiot kuin komplisoituneemmatkin häiriöt. Tällöin kaikki diagnosoitavat traumaperäiset häiriöt nähdään dissosiatiivisina häiriönä, joissa persoonallisuus on jakautunut erilaisiin psykobiologisiin tiloihin ja näiden vaihtelu selittää oireet välttelystä ja PTSD-oireista jekyll-hyde-käytökseen asti. Tosin tämä traumamielen kahtiajakoisuus hyvään ja pahaan on nykytietämyksen mukaan vanhentunut käsitys, persoonallisuus on todennäköisimmin jakautunut arkielämään suuntautuneen/suuntautuneiden ja traumaa kantavan/kantavien osien kesken.
Kirjallisuutta

Schacter, Daniel L.: Muistin seitsemän syntiä: Miten aivot muistavat ja unohtavat.  (Alkuteos: The seven sins of memory: How the mind forgets and remembers, 2001.)  Suomentanut Pietiläinen, Kimmo. Helsinki:  Terra Cognita, 2002.  ISBN 952-5202-64-X.
Aiheesta muualla

Traumaperäinen stressihäiriö Käypä hoito -suositus. Viitattu 9.8.2020.
Shokista uuteen alkuun Mieli – Suomen Mielenterveys ry. Viitattu 9.8.2020.
Selma oma-apuohjelma traumaattisen kriisin kokeneille Mielenterveystalo.fi. Viitattu 9.8.2020.
Etusivu Trauma ja dissosiaatio. Viitattu 9.8.2020.
Pöytätennis kesäolympialaisissa 1988 – miesten nelinpeli

Pöytätenniksen miesten nelinpeli Soulin kesäolympialaisissa 1988 alkoi 23. syyskuuta ja finaali pelattiin 30. syyskuuta 1988. Osallistujia oli 23 maasta yhteensä 64 urheilijaa.
Puolivälieristä eteenpäin > Välierät

| 0 | 1 | 2 | 3 | 4 |
| --- | --- | --- | --- | --- |
|  | Chen Longcan / Wei Qingguang |  | 21 | 21 |
|  | Yoo Nam-Kyu / Ahn Jae-Hyung |  | 10 | 14 |
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Kim Ki-Taik / Kim Wan |  | 21 | 21 | 15 |
|  | Ilija Lupulesku / Zoran Primorac |  | 23 | 19 | 21 |
Puolivälieristä eteenpäin > Pronssiottelu

| 0 | 1 | 2 | 3 | 4 |
| --- | --- | --- | --- | --- |
|  | Yoo Nam-Kyu / Ahn Jae-Hyung |  | 21 | 21 |
|  | Kim Ki-Taik / Kim Wan |  | 13 | 16 |
Puolivälieristä eteenpäin > Loppuottelu

| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Chen Longcan / Wei Qingguang |  | 20 | 21 | 21 |
|  | Ilija Lupulesku / Zoran Primorac |  | 22 | 8 | 9 |
Sijoitukset

Sijoista 5-8 käytiin sijoitusottelut.
| Sija | Maa | Pelaajat |
| --- | --- | --- |
| 1 |  Kiina | Chen Longcan / Wei Qingguang |
| 2 |  Jugoslavia | Ilija Lupulesku / Zoran Primorac |
| 3 |  Etelä-Korea | Yoo Nam-Kyu / Ahn Jae-Hyung |
| 4 |  Etelä-Korea | Kim Ki-Taik / Kim Wan |
| 5 |  Kiina | Jiang Jialiang / Xu Zengcai |
| 6 |  Puola | Andrzej Grubba / Leszek Kucharski |
| 7 |  Ruotsi | Jörgen Persson / Erik Lindh |
| 8 |  Ruotsi | Jan-Ove Waldner / Mikael Appelgren |
Flip Saunders

| Flip Saunders |
| --- | --- |
 Saunders vuonna 2011.
Henkilötiedot
Koko nimi:  Philip Daniel Saunders
Syntynyt: 23. helmikuuta 1955 Cleveland, Ohio, Yhdysvallat
Kuollut: 25. lokakuuta 2015 (60 vuotta) Minneapolis, Minnesota, Yhdysvallat
Kansalaisuus:   Yhdysvallat
Koripalloilija
Lempinimi:  Flip
Pituus:  180 cm
Paino:  79 kg
Valmennusura
1977–1981 1981–1986 1986–1988 1988–1989 1989–1994 1994–1995 1995–2005 2005–2008 2009–2012 2014–2015:  Golden Valley Lutheran Coll. Minnesotan yliopisto (apuv.) Tulsan yliopisto (apuv.) Rapid City Thrillers La Crosse Bobcats Sioux Falls Skyforce Minnesota Timberwolves Detroit Pistons Washington Wizards Minnesota Timberwolves
Philip Daniel ”Flip” Saunders (23. helmikuuta 1955 Cleveland, Ohio – 25. lokakuuta 2015 Minneapolis, Minnesota) oli yhdysvaltalainen koripallovalmentaja, joka valmensi NBA:ssa muutamaa kautta lukuun ottamatta vuosina 1995–2015.
Saunders valmensi NBA:ssa Minnesota Timberwolvesia, Detroit Pistonsia ja Washington Wizardsia. Hänet valittiin vuosina 2004 ja 2006 NBA:n tähdistöotteluun. Ensimmäisessä tähdistöottelussa hän valmensi Länttä ja toisessa Itää, jolloin hänestä tuli kuudes kumpaakin joukkuetta tähdistöottelussa valmentanut. Hän voitti myös NBA:n kuukauden valmentaja -palkintoja.
Kesäkuussa 2015 Saundersilla diagnosoitiin Hodgkinin tauti, minkä vuoksi hän luovutti toistaiseksi valmentajantehtävänsä Timberwolvesin apuvalmentaja Sam Mitchellille. Syyskuussa Saunders joutui sairaalahoitoon. 24. lokakuuta Saundersin tilan ilmoitettiin huonontuneen, ja että tämä ei kykenisi valmentamaan tulevalla kaudella. Saunders kuoli ilmoitusta seuranneena päivänä 60 vuoden ikäisenä.
Aiheesta muualla

Kuvia tai muita tiedostoja aiheesta Flip Saunders Wikimedia Commonsissa
François Faber

François Faber
François Faber (26. tammikuuta 1887 – 9. toukokuuta 1915) oli luxemburgilainen maantiepyöräilijä. Hän voitti vuonna 1909 Ranskan ympäriajon, johon oli osallistunut ensimmäistä kertaa jo 1906. Vuoden 1909 ympäriajon voitossa hänen keskinopeutensa oli 4 497 kilometrin mittaisessa kilpailussa 28,658 kilometriä tunnissa.
Uransa aikana Faber voitti paitsi yhdeksäntoista Tour-etappia, myös kokonaiskilpailuja Pariisi-Brysselissä (1909), Bordeaux-Parisissa (1911), Paris-Toursissa (1909, 1910), Paris-Roubaix'ssa (1913) ja Lombardian ympäriajossa (1908).
28-vuotias Faber kuoli ensimmäisessä maailmansodassa ollessaan palvelemassa Muukalaislegioonassa Ranskassa.
Red Bull Air Race World Championship

| Red Bull Air Race World Championship |
| --- | --- |

Järjestäjä:  Red Bull
Maa:  kansainvälinen
Ensimmäinen kausi:  2003
Viimeinen kausi:  2019
Virallinen kotisivu
Péter Besenyei vuonna 2007.
Red Bull Air Race World Championship oli vuosina 2003–2019 järjestetty kansainvälinen lentokilpailusarja, jossa kilpailijat lensivät pujotteluradan läpi yksi kerrallaan. Nopein ja vähiten virhepisteitä kerännyt voitti osakilpailun.
Red Bull lakkautti sarjan kauden 2019 päätteeksi, sillä se ei tuonut Red Bullille yhtä hyvin näkyvyyttä kuin muut sen järjestämät tapahtumat.
Mestarit > Master Class

| Kausi | Mestari | Toinen | Kolmas |
| --- | --- | --- | --- |
| 2003 |  Péter Besenyei |  Klaus Schrodt |  Kirby Chambliss |
| 2004 |  Kirby Chambliss |  Péter Besenyei |  Steve Jones |
| 2005 |  Mike Mangold |  Péter Besenyei |  Kirby Chambliss |
| 2006 |  Kirby Chambliss |  Péter Besenyei |  Mike Mangold |
| 2007 |  Mike Mangold |  Paul Bonhomme |  Péter Besenyei |
| 2008 |  Hannes Arch |  Paul Bonhomme |  Kirby Chambliss |
| 2009 |  Paul Bonhomme |  Hannes Arch |  Matt Hall |
| 2010 |  Paul Bonhomme |  Hannes Arch |  Nigel Lamb |
2011–2013 Ei järjestetty
| 2014 |  Nigel Lamb |  Hannes Arch |  Paul Bonhomme |
| 2015 |  Paul Bonhomme |  Matt Hall |  Hannes Arch |
| 2016 |  Matthias Dolderer |  Matt Hall |  Hannes Arch |
| 2017 |  Yoshihide Muroya |  Martin Šonka |  Pete McLeod |
| 2018 |  Martin Šonka |  Matt Hall |  Michael Goulian |
| 2019 |  Matt Hall |  Yoshihide Muroya |  Martin Šonka |
Mestarit > Challenger Class

Vuosina 2014–2015 Challenger Classin kuuden eniten pisteitä keränneen lentäjän keskinäiset loppusijoitukset ratkottiin kauden viimeisessä kilpailussa, johon osallistui vain kärkikuusikko. Niinpä mestari ei välttämättä ollut se lentäjä, jolla oli kauden päätteeksi eniten mestaruuspisteitä.
| Kausi | Mestari | Eniten pisteitä |
| --- | --- | --- |
| 2014 |  Petr Kopfstein |  François Le Vot |
2015:  Mikaël Brageot
| 2016 |  Florian Bergér | — |
| 2017 |  Florian Bergér | — |
| 2018 |  Luke Czepiela | — |
| 2019 |  Florian Bergér | — |
Aiheesta muualla

Kuvia tai muita tiedostoja aiheesta Red Bull Air Race World Championship Wikimedia Commonsissa
Red Bull Air Race
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Red Bull Air Race World Championship
Red Bull Air Race World Championship
2003 • 2004 • 2005 • 2006 • 2007 • 2008 • 2009 • 2010 • ei järjestetty 2011–2013 • 2014 • 2015 • 2016 • 2017 • 2018 • 2019
Käännös suomeksi
Federal Prison Industries

| Federal Prison Industries |
| --- | --- |

Yritysmuoto:  valtionyritys
Perustettu:  1934
Puheenjohtaja:  David D. Spears
Kotipaikka:   Washington, USA
Toiminta-alue:   Yhdysvallat
Toimiala:  monipuolinen
Omistaja:  Yhdysvaltain vankeinhoitolaitos
Kotisivu:  https://www.unicor.gov
Infobox OKVirheellinen NIMI-arvo: 
Federal Prison Industries (FPI, myös nimellä Unicor) on Yhdysvaltain liittovaltion hallituksen kokonaan omistama yritys, joka teettää työtä yhdysvaltalaisilla vangeilla (ks. Yhdysvaltojen vankilaväestön palkaton pakkotyö). Yhtiön hallituksen puheenjohtaja on David D. Spears.
Historia

Yhtiö perustettiin vuonna 1934 presidentti Franklin D. Rooseveltin antamalla määräyksellä. Tavoitteena oli kouluttaa vankeja ja tarjota työkokemusta, millä helpotettaisiin näiden paluuta muuhun yhteiskuntaan tuomion päätyttyä. Maan perustuslain 13. lisäys kieltää pakkotyön, mutta tekee poikkeuksen tuomittujen rikollisten kohdalla. Tämä mahdollistaa äärimmäisen halvan työn teettämisen vangeilla monilla eri aloilla ja sekä osavaltioiden että liittovaltion tasolla.
FPI on perinteisesti valmistanut tuotteita vain valtionhallinnolle ja sen alaisille tahoille (tuotteina esim. rekisterikilpiä ja armeijan tarvikkeita), mutta 2010-luvulla se on pyrkinyt houkuttelemaan asiakkaikseen myös yksityisiä yrityksiä.
Vuonna 2016 Yhdysvaltain oikeusministeriö aloitti tutkinnan FPI:tä vastaan, koska sen katsottiin vääristävän kilpailua pienyrittäjiä vastaan. Lisäksi yhtiö oli tehnyt tappiota viimeiset viisi vuotta.
Toiminta ja tuotteet

FPI:llä on 19 toiminnassa olevaa tuotantolaitosta ympäri Manner-Yhdysvaltoja. FPI maksaa vangeille hyvin pientä tuntipalkkaa, 0,23–1,15 dollaria, vangeille. Vuonna 2015 yhtiölle työskenteli 12 278 vankia.
Yhtiö mainostaa itseään mm. sillä, että tuotteet on valmistettu Yhdysvalloissa, helpolla tilauksella ja työn tuottamalla sosiaalisella arvolla.
Yhdysvaltain kongressitalon valtauksen yhteydessä tuhotut kalusteet on tarkoitus korvata FPI:n työpajojen valmistamilla kalusteilla. Lisäksi FPI valmistaa mm. vaatteita, keittiövälineitä, patjoja, teollisia hyllyjä ja suojalaseja.
Tuotteiden valmistuksen lisäksi FPI:n kautta voi hankkia henkilökuntaa puhelinkeskuksiin joko tekemään puhelinmyyntiä tai asiakaspalvelua. Vuonna 1994 republikaaneja edustava Jack Metcalf palkkasi puhelinkampanjaansa varten työvoimaa FPI:n kautta kertoakseen Washingtonin osavaltion äänestäjille, että kannattaa kuolemantuomiota.
François Fulgis Chevallier

| François Fulgis Chevallier> Henkilötiedot |
| --- | --- |
Syntynyt: 1796 Pariisi
Kuollut: 1840 (43–44 vuotta)
Kansalaisuus:  Ranska
Koulutus ja ura
Tutkimusalue:  kasvi- ja sienitiede
François Fulgis Chevallier (1796 Pariisi – 1840) oli ranskalainen kasvitieteilijä, jonka kiinnostuksen kohteisiin kuuluivat sienet, saniaiset ja levät.
Vuonna 1821 Chevallier väitteli tohtoriksi aiheenaan myrkkykatkon käyttö myrkkynä ja lääkkeenä.
Huiskuananasten alasuku Chevaliera (alaheimossa Bromelioideae) on nimetty Chevallier'n kunniaksi.
Sienten tai kasvien tieteellisen nimen jälkeen käytettävä määrittäjän lyhenne Chevall. tarkoittaa Chevallieriä.
Käännös suomeksi
Federale (yhtye)

Federale on yhdysvaltalainen spagettiwestern-tyylistä musiikkia soittava yhtye, joka on perustettu vuonna 2004. Yhtyeen kotipaikka on Portlandin kaupunki Oregonissa. Heidän musiikkiaan on usein verrattu Ennio Morriconen sävellyksiin. Yhtye itse on sanonut musiikistaan: "Federale on bändi, joka soittaa soundtrack-musiikkia 1960-luvun italialaistyyliisiin lännenelokuviin, joita ei ole olemassa."
Federalen kokoonpanon muodostavat Collin Hegna, Sebastian Bibb-Barrett, Colin Sheridan, Brian Gardiner, Maria Karlin, Nalin Silva ja Rick Pedrosa.
Diskografia

La Rayar: A Tale of Revenge (2008)
Devil in a Boot (2009)
The Blood Flowed Like Wine (2012)
All the Colours of the Dark (2016)
No Justice (2019)
Aiheesta muualla

Federale Myspacessa (englanniksi)
Federale Facebookissa (englanniksi)
Federale CDBabyssa (englanniksi) (Arkistoitu – Internet Archive)
GeForce

GeForce GTX 1070 -näytönohjain.
GeForce 600 -sarjan GTX 650 -näytönohjain
GeForce 200 -sarjan GTX 280 -näytönohjain
GeForce on Nvidian käyttämä tavaramerkki grafiikkasuorittimilleen. Nvidian ensimmäinen GeForce-merkkinen näytönohjain GeForce 256 ilmestyi lokakuun 31. päivänä vuonna 1999.
GeForce-sarjat

GeForce 256 - DirectX 7 -tuki, DDR-muisti
GeForce 2 -sarja - DirectX 7 -tuki
GeForce 3 -sarja - DirectX 8.0 -tuki, MSAA-reunanpehmennys
GeForce 4 -sarja - DirectX 8.1 -tuki
GeForce FX -sarja - DirectX 9 -tuki
GeForce 6 -sarja - DirectX 9c -tuki, PCI Express -teknologia, SLI-ominaisuus
GeForce 7 -sarja - nopeampia DirectX 9c -piirejä
GeForce 8 -sarja - DirectX 10 -tuki, yleiskäyttöiset shader-prosessorit
GeForce 9 -sarja - paranneltu versio 8-sarjasta
GeForce 100 -sarja
GeForce 200 -sarja
GeForce 300 -sarja
GeForce 400 -sarja
GeForce 500 -sarja
GeForce 600 -sarja
GeForce 700 -sarja
GeForce 800 -sarja
GeForce 800M -sarja
GeForce 900 -sarja
GeForce 10 -sarja
GeForce 16 -sarja
GeForce 20 -sarja
GeForce 30 -sarja
GeForce 40 -sarja
GeForce-korttien valmistajat

Nvidia ei myy GeForce-kortteja vähittäismyyntinä vaan myy GeForce-grafiikkasuorittimia kolmannen osapuolen piirilevyvalmistajille, jotka puolestaan rakentavat ja myyvät GeForce-piirilevyjä vähittäismyyntiin ja OEM-valmistajille.
Piirilevyvalmistajia ovat:
Sapphire
XFX
Asus
Gigabyte
MSI
Biostar
Gainward
Diamond
HIS
PowerColor
Club 3D
VisionTek
Force3D
Palit
PNY
EVGA
Aiheesta muualla

Wikimedia Commonsissa on kuvia tai muita tiedostoja aiheesta .
Nvidian kotisivut
George Bush Center for Intelligence

| George Bush Center for Intelligence |
| --- | --- |

Osoite:  1000 Colonial Farm Road
Sijainti:  Langley, Fairfax, Virginia
Koordinaatit:  38°57′6.12″N, 77°8′48.12″W
Valmistumisvuosi:  1959–1961 1984–1991
Suunnittelija:  SmithGroup
Käyttäjä:  Yhdysvaltain keskustiedustelupalvelu
Kerrosluku:  6
Huoneistoala:  230 000 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
George Bush Center for Intelligence on Yhdysvaltain keskustiedustelupalvelun (CIA) päämaja, joka sijaitsee Virginian Langleyssä, lähellä liittovaltion pääkaupunkia Washington DC:tä. Rakennuskompleksi on nimetty vuosina 1976–1977 CIA:n pääjohtajana toimineen George H. W. Bushin mukaan.
Rakennuskompleksi koostuu vuonna 1961 valmistuneesta alkuperäisestä päämajasta (Original Headquarters Building) ja vuonna 1991 valmistuneesta uudesta päämajasta (New Headquarters Building).
Aiheesta muualla

Kuvia tai muita tiedostoja aiheesta George Bush Center for Intelligence Wikimedia Commonsissa
Federación Anarquista Ibérica

CNT/FAI:n lippu.
Federación Anarquista Ibérica (lyh. FAI) on vuonna 1927 perustettu espanjalainen anarkistijärjestö. Se toimii läheisessä yhteistyössä anarkosyndikalistisen Confederación Nacional del Trabajo -ammattiliiton kanssa, ja siksi niistä usein käytetään yhteistä lyhennettä CNT/FAI. Järjestön nimessä viitataan Iberian niemimaahan, koska FAI:n toiminnassa ovat aikaisemmin olleet mukana myös portugalilaiset anarkistit. FAI:n jäsenmäärä on salainen.[lähde? ]
Historia

Ajatuksen FAI:sta kehitti jo 1920-luvun alussa Brasiliasta karkotettu portugalilainen anarkisti Manuel Joaquim de Sousa. Samaa kieltä puhuvat Portugalin ja Brasilian anarkistit perustivat omia järjestöjään, mutta Portugalin vuoden 1926 sotilasvallankaappauksen jälkeen ne joutuivat siirtämään toimintaansa Espanjan puolelle. FAI:n perustava kokous pidettiin Valenciassa vuonna 1927. Espanjassa järjestö pyrki aluksi vahvistamaan anarkistien asemaa CNT-ammattiliitossa, jonka katsottiin muuttuneen liian myötämieliseksi työnantajia kohtaan, eikä FAI pitänyt liittoa enää työläisten edustajana. FAI pääsi lopulta 1930-luvun alkupuolella CNT:ssä määräävään asemaan, ja seurauksena oli muun muassa maltillisempien jäsenten erottamisia.[lähde? ]
Espanjan sisällissodassa 1936–1939 CNT/FAI oli yksi sodan osapuolista. Järjestöt taistelivat tasavaltalaisten rinnalla kenraali Francon fasisteja vastaan. CNT/FAI:n hallussa olivat muun muassa Katalonia ja Barcelona, joissa toimi hetken aikaa anarkistinen yhteiskuntamalli. Tasavaltalaisten häviöön päättyneen sodan jälkeen FAI aloitti julkisen toimintansa uudelleen Espanjan demokratisoitumisen yhteydessä 1970-luvun lopulla.[lähde? ]
Aiheesta muualla

Kuvia tai muita tiedostoja aiheesta Federación Anarquista Ibérica Wikimedia Commonsissa
George Lillo

| George Lillo |
| --- | --- |
 George Lillo
Henkilötiedot
Syntynyt: 1691 tai 1693
Kuollut: 1739
Kansalaisuus:  Englanti
Ammatti:  näytelmäkirjailija
Kirjailija
Äidinkieli: Englanti
Tuotannon kieli: englanti
Esikoisteos:  Silvia, or The Country Burial
Pääteokset:  The London Merchant, or The History of George Barnwell
Aiheesta muualla
Löydä lisää kirjailijoitaKirjallisuuden teemasivulta
George Lillo (helmikuu 1691 tai 1693 – 1739) oli englantilainen näytelmäkirjailija. Hänen näytelmiensä tietoisena päätarkoituksena on siveyden ja uskonnon edistäminen. Aiheet ovat peräisin todellisesta elämästä. Näytelmissä ei kuitenkaan ole varsinaista luonteenkuvausta eikä sielullisia ristiriitoja, vaan henkilöt ovat tyyppejä, kuten keskiajan draamassa. Hänen nimensä teki kuuluisaksi proosadraama The London merchant, or the history of George Barnwell (1731), josta hyviä tapoja saarnaava ja tunteikas porvarillinen näytelmä sai alkunsa. Lillon kuudesta muusta näytelmästä esimerkkinä The fatal curiosity (1736).